CELEX: 32005R1148
Language: et
Date: 2005-07-15 00:00:00
Title: Komisjoni määrus (EÜ) nr 1148/2005, 15. juuli 2005, millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa penetamaadi suhtes EMPs kohaldatav tekst

16.7.2005   
            
            
               ET
            
            
               Euroopa Liidu Teataja
            
            
               L 185/20
            
         KOMISJONI MÄÄRUS (EÜ) nr 1148/2005,
   15. juuli 2005,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa penetamaadi suhtes
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, (1) eriti selle artiklit 2,
   võttes arvesse Euroopa Ravimihindamisameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses toiduloomadele manustamiseks ettenähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Penetamaat on lisatud määruse (EMÜ) nr 2377/90 I lisasse veiste ja sigade puhul seoses lihaskoe, rasva, maksa ja neerudega ning ainult veiste puhul seoses piimaga. Seda kannet tuleks laiendada kõikidele imetajatest toiduloomade liikidele.
            
         
               (3)
            
            
               Määrust (EMÜ) nr 2377/90 tuleks vastavalt muuta.
            
         
               (4)
            
            
               Enne käesoleva määruse kohaldamist tuleks kehtestada piisav tähtaeg, et liikmesriigid saaksid käesoleva määruse sätete arvestamiseks teha kõik vajalikud kohandused müügilubadesse, mis on antud vastavalt Euroopa Parlamendi ja nõukogu 6. novembri direktiivile 2001/82/EÜ veterinaarravimeid käsitlevate ühenduse eeskirjade kohta. (2)
               
            
         
               (5)
            
            
               Käesoleva määrusega ettenähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 14. septembrist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuli 2005
      
         
            Komisjoni nimel
         
         
            asepresident
         
         Günter VERHEUGEN
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 869/2005 (ELT L 145, 9.6.2005, lk 19).
   
      (2)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   LISA
   I lisasse lisatakse järgmine aine (järgmised ained) (selliste farmakoloogiliste toimeainete nimekiri, mille kohta on kindlaks määratud jääkide piirnormid).
   1.   Antibakteriaalsed ained
   1.2.   Antibiootikumid
   1.2.1.   Penitsilliinid
   
      
                  Farmakoloogilised toimeained
               
               
                  Markerjääk
               
               
                  Loomaliik
               
               
                  Jääkide piirnormid
               
               
                  Sihtkude
               
            
                  “Penetamaat
                  
               
               
                  Bensüülpenitsilliin
               
               
                  Kõik imetajatest toiduloomade liigid
               
               
                  50 μg/kg
               
               
                  Lihaskude
               
            
                  50 μg/kg
               
               
                  Rasvkude
               
            
                  50 μg/kg
               
               
                  Maks
               
            
                  50 μg/kg
               
               
                  Neer
               
            
                  4 μg/kg
               
               
                  Piim”